**Παρακάτω παραθέτουμε πληροφορίες σχετικά με την διαδικασία κατάθεσης εργασίας  στην ΝΗΜΕΡΤΗΣ**

**Ποιά είναι η διαδικασία κατάθεσης μιας εργασίας;**

* Συγκεντρώστε το υλικό της εργασίας και τροποποιήστε τα αρχεία της στις αποδεκτές μορφές (Adobe PDF και Winzip). Στην περίπτωση που δεν έχετε τη δυνατότητα μετατροπής στις αποδεκτές μορφές, τότε σας συνιστούμε να επικοινωνείτε με το Τμήμα Υποστήριξης Χρηστών της ΒΚΠ.
* Επισκεφτείτε την ιστοσελίδα κατάθεσης της εργασίας και δημιουργήστε ένα λογαριασμό στην υπηρεσία "Η Νημερτής μου". Αν είστε χρήστης των υπηρεσίων του Κέντρου Δικτύου του Πανεπιστημίου Πατρών, τότε δεν υπάρχει ανάγκη δημιουργίας νέου λογαριασμού, αλλά μπορείτε να συνδεθείτε στο Νημερτής με τα διαπιστευτήρια που σας έχουν δωθεί (όνομα χρήστη και συνθηματικό για λογαριασμούς @upatras.gr και @upnet.gr).
* Ξεκινήστε μια διαδικασία κατάθεσης, η οποία περιλαμβάνει τα στάδια της υποβολής των στοιχείων περιγραφής της εργασίας σας, της υποβολής του κειμένου της εργασίας σας και της αδειοδότησης της ΒΚΠ για τις νόμιμες ενέργειες που απαιτούνται.
* Η άδεια βρίσκεται σε εκτυπώσιμη μορφή την οποία πρέπει να τυπώσετε, να υπογράψετε και να την προσκομίσετε εις διπλούν στη Bιβλιοθήκη (παράρτημα Αγρινίου) για να πάρετε την σχετική βεβαίωση.